13/11/2012 | Administración LocalMunicipal
Abegondo
Ordenanza definitiva prezo público cultura e deportes

A ORDENANZA REGULADORA DO PREZO PÚBLICO POLA REALIZACIÓN DE ACTIVIDADES DEPORTIVAS E CULTURAIS aprobouse inicialmente o 11 de setembro de 2012 en sesión plenaria e publicouse no Boletín Oficial da Provincia de A Coruña n.º 180 con data 20 de setembro de 2012 así coma no taboleiro de anuncios do Concello por un prazo de 30 días. Nese prazo non se presento alegación algunha. Es trascorrido o prazo previsto, enténdese aprobada definitivamente, ordenanza cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local: En uso das facultades contidas no artigo 106 dea Lei 7/1985, de 2 de abril, reguladora das bases do réxime local e de conformidade co disposto no artigo 20 en relación cos artigos 15 a 19 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, este Concello establece o prezo público pola realización de actividades de carácter físico deportivas e culturais nas diversas instalacións municipais Os prezos públicos regulados nesta Ordenanza constitúen o feito impoñible da utilización do servizo de actividades físico deportivas e culturais que serán satisfeitas polos usuarios que voluntariamente soliciten a realización das actividades físico deportivas e culturais que se organicen nas instalacións municipais que realice o Concello O servizo de actividades vai dirixido a tódalas persoas, nenos e maiores, dado o número limitado de prazas, preferentemente aos residentes empadroados no Concello de Abegondo. Os prezos públicos regulados nesta Ordenanza constitúen prestacións patrimoniais de carácter público que serán satisfeitas polos usuarios que voluntariamente soliciten a realización das actividades culturais e recreativas que se organicen nas instalacións municipais, así coma actuacións deportivas, actividades extraescolares municipais e actividades xuvenís que realice o Municipio Se con posterioridade ao establecemento do presente prezo público, cesasen na prestación do servizo as instalacións deportivas privadas que actualmente concorren na realización de actividades similares ás que se desenvolven nas instalacións deportivas municipais, o prezo público transformarase en taxa. En caso de resultar preceptiva a transformación anterior, o Concello aprobará a Ordenanza fiscal correspondente reguladora da taxa pola prestación de servizos nas instalacións deportivas municipais, que entrará en vigor a partir da data na que se publique no Boletín Oficial da Provincia a súa redacción definitiva. Cando os prezos públicos por servizos nas instalacións deportivas municipais, de carácter periódico teñan que transformarse en taxa pola causa prevista no apartado 2º, non será preciso realizar a notificación individual á que se refire o art.102.3 da Lei 58/2003, de 17 de decembro, Xeral Tributaria, sempre que o suxeito pasivo e a cota da taxa coincidan co obrigado ó pago e o importe do prezo público ó que substitúe. A.- O importe do prezo público fixado cubrirá, como mínimo, o custo das actividades prestadas, podendo fixarse un prezo publico por debaixo do custo cando existan razóns sociais benéficas, culturais ou de interese público que así o aconsellen. B.- Dadas as características das actividades e servizos obxecto deste prezo publico, a contía do prezo publico regulada nesta ordenanza será a que fixe, en cada caso, o Pleno da corporación, ou en caso de delegación polo mesmo, a Xunta de Goberno Local, de acordo co artigo 47 do Real decreto lexislativo 2/2004, de 5 de marzo, e co artigo 23 da Lei 7/1985, de 2 de abril. As contías das tarifas que sexan aprobadas realizáranse atendendo ás propostas-memorias económicas e de actividade que presenten os diferentes servizos encargados de desenvolve-los servizos e actividades financiadas polos prezos que se establezan, sen que o importe da taxa poida ser inferior ao custo do servizo prestado e da actividade realizada. Non obstante, e atendendo á razóns sociais benéficas, culturais ou de interese público, poderase reduci-lo importe dos prezos por debaixo do límite antes sinalado. C.-A contía do prezo público pola realización de actividades físico deportivas e culturais será única para toda a tempada e dará dereito a participar en calquera actividade do programa de actividades municipais, cos requisitos regulamentariamente establecidos. D.- Acordados os prezos de cada servizo ou actividade, o acordo será exposto no Taboleiro de Anuncios e paxina Web do Concello para efectos da súa publicidade. E.-O Concello de Abegondo resérvase o dereito de programar cursos ou actividades de carácter gratuíto ou cunha redución de contías de ata unha porcentaxe do 50% para determinados colectivos que se consideren desfavorecidos, previo informe da Área de Servizos Sociais así como o dereito de reducir o prezo publico nas seguintes situacións. • Os colectivos que se consideren desfavorecidos poderán solicitar a redución da taxa, ata un máximo do 15 %, previo informe da área de servizos sociais • As familias numerosas poderán pedir unha redución de ata un máximo do 15 % mediante a súa acreditación co libro de familia numerosa. • No caso de existir varias solicitudes coincidentes e estas superen o número de prazas para cada actividade darase preferencia aos particulares empadroados no concello de Abegondo • No caso de inscrición simultánea de dous irmáns, menores de idade, nas escolas ou actividades programados polo Concello, poderán solicitar unha redución do 10 % aplicable sobre o menor de eles. • No caso de ter dereito a máis dun desconto só se aplicará un deles, non sendo acumulables Para poder solicitar estas reducións deberanse presentar os seguintes documentos: ○ Declaración da renda do ano anterior e as tres últimas nóminas ou documento que acredite os ingresos familiares mensuais de tódolos que vivan na mesma vivenda. ○ O libro de familia ○ Certificado de empadroamento C.- Acordados os prezos de cada servizo ou actividade, o acordo será exposto no Taboleiro de Anuncios e paxina Web do Concello para efectos da súa publicidade. A obriga de pagar a taxa nace dende o momento en que se formalice a autorización municipal á participación nunha actividade das ofertadas. O pago do prezo publico farase efectivo nas contas indicadas pola Tesourería Municipal no momento da formalización da correspondente matrícula de inscrición. Cando por causa non imputable ó obrigado ó pago do prezo publico, se o servizo ou actividade non se prestase, procederá a devolución do importe correspondente. En todo o relativo as infraccións tributarias, así como as sancións que as mesmas correspondan en cada caso, estarase ao disposto nos artigos 181 e seguintes da Lei 58/2003, de 17 de decembro, xeneral tributaria A presente Ordenanza reguladora do prezo publico pola prestación de actividade físico deportivas e culturais, que foi aprobada polo Pleno deste Concello en sesión celebrada o día., entrara en vigor unha vez se cumpra o esixido no artigo 49 da Lei de bases de réxime local e se publique o seu texto integro no Boletín Oficial da Provincia e teña transcorrido o prazo de 15 días previsto no artigo 65.2 da Lei de bases do réxime local e aplicarase mentres non se acorde a súa derrogación ou modificación Coa entrada en vigor da presente ordenanza quedan derrogadas a Ordenanza reguladora de actividades culturais aprobado polo pleno 30/10/2001 publicada no BOP nº 298 do 31/12/2001 e a Ordenanza de actividades deportivas e culturais aprobada polo Pleno de 28/07/2009 publicada no BOP nº 264 do 16/12/2009. En Abegondo a 30 de outubro de 2012. O Alcalde, José Antonio Santiso Miramontes